ano ang kabutihang napala ng nagnasang maghasik sa amin ng ibang pagkukuro? at ano anong kasamaan ang dumagsa sa inyo dahil sa ninasang umugali ng mabuti at tumupad sa inyong kautangan? ginoong isagani, ang sabi ng dominiko na iniabot sa kaniya ang kamay, kahit sa wariy walang lubos na napala sa pag uusap nating ito, gayon may mayroon din tayong kaunting napulot; sasabihin ko sa aking mga kapatid ang inyong mga tinuran at inaantay kong kahit kaunti ay may magagawa. ang ipinanganganib ko lamang ay ang baka hindi mangagsipaniwalang may isang gaya ninyo. iyan din ang pangamba ko, ang tugon ni isagani na kinamayan ang dominiko, nanganganib akong baka ang aking mga kaibigan ay hindi maniwalang may isang gaya ninyo, kamukha ng pakikipagharapan ninyo sa akin ngayon. at dahil sa ipinalagay na tapos na ang salitaan, ay nagpaalam ang binata. fernandez ang pinto at sinundan siya ng tingin hanggang nakaliko sa corredor .